**Latvijas Republikas**

**Ekonomikas ministrijas un**

**Pleskavas apgabala (Krievijas Federācija)**

**administrācijas**

**vienošanās par ekonomisko sadarbību**

**realizācijas**

**DARBA PROGRAMMA**

**2012.-2014.gadiem**

Latvijas Republikas Ekonomikas ministrija un Pleskavas apgabala (Krievijas Federācija) administrācija, turpmāk sauktas par Pusēm, atbilstoši 2010.gada 16.septembra Latvijas Republikas Ekonomikas ministrijas un Pleskavas apgabala (Krievijas Federācija) administrācijas vienošanās par ekonomisko sadarbību 1. un 2. pantu, kā arī ar mērķi aktivizēt abpusēji izdevīgu sadarbību, vienojās par sekojošo:

**1. Latvijas Republikas un Pleskavas apgabala (Krievijas Federācija) uzņēmēju sadarbības jomā.**

Veicināt sakaru un sadarbības tālāko attīstību un nostiprināšanu starp Latvijas Republikas un Pleskavas apgabala (Krievijas Federācija) saimnieciskās darbības veicējiem, dažādām profesionālajām un sabiedriskajām organizācijām, aģentūrām un asociācijām, tirdzniecības un rūpniecības kamerām organizējot misijas, vizītes, informācijas apmaiņu, rīkojot izstādes, gadatirgus, konferences un citus pasākumus, t.sk. atbalstīt:

* 1. ikgadēju uzņēmēju vizīšu organizēšanu uz Latvijas Republiku sadarbības attīstībai:
		1. būvniecības un būvniecības materiālu ražošanas jomā (piemēram, apmeklējot Rīgā (Latvijas Republika) starptautiskās nozaru izstādes „Māja” 2012.gada 15.-18.martā un „Māja. Dzīvoklis” un citas);
		2. mašīnbūves, metālapstrādes, elektronikas un elektrotehnikas jomā (piemēram, apmeklējot Rīgā (Latvijas Republika) starptautisko nozares izstādi „Tech Industry” (ik gadu novembrī) un citas);
		3. pārtikas produktu ražošanas un pārstrādes jomā (piemēram, apmeklējot Rīgā (Latvijas Republika) starptautisko nozaru izstādi „Riga Food” (ik gadu septembrī) un citas);
		4. un citos pasākumos.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Ekonomikas ministrija;Latvijas Investīciju un attīstības aģentūra | Pleskavas apgabala Ekonomiskās attīstības, rūpniecības un tirdzniecības valsts komiteja;Pleskavas apgabala Tūrisma, investīciju un telpiskās attīstības valsts komiteja;Autonomā nekomerciālā organizācija (ANO) „Pleskavas apgabala garantiju un uzņēmējdarbības attīstības fonds” („*Фонд гарантий и развития предпринимательства Псковской области*”)  |

* 1. ikgadēju Latvijas uzņēmēju vizīšu organizēšanu uz Pleskavas apgabalu (Krievijas Federācija) ar mērķi piedalīties gadatirgos, konferencēs, tikšanās, kā arī ikgadējās izstādēs, kas notiek Pleskavas apgabala (Krievijas Federācija) teritorijā, t.sk.:
		1. specializētajā izstādē „Mūsdienu māja: Materiāli, Aprīkojums. Tehnoloģijas” („Современный дом: Материалы, Оборудование. Технологии”) Pleskavas apgabala (Krievijas Federācija) pilsētā Velikije Luki (2012.gada aprīlis);
		2. universālajā izstādē ar starptautisko dalību PSKOVEKSPO (ПСКОВЭКСПО); starpreģionālajā gadatirgū Pleskavā (Krievijas Federācija) „6 sotok” („6 соток”) (2012.gada maijs);
		3. un citos pasākumos.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Ekonomikas ministrija;Latvijas Investīciju un attīstības aģentūra | Pleskavas apgabala Ekonomiskās attīstības, rūpniecības un tirdzniecības valsts komiteja;Pleskavas apgabala Tūrisma, investīciju un telpiskās attīstības valsts komiteja;ANO „Pleskavas apgabala garantiju un uzņēmējdarbības attīstības fonds” („*Фонд гарантий и развития предпринимательства Псковской области*”) |

* 1. sakaru un sadarbības attīstību starp Latvijas Republikas un Pleskavas apgabala (Krievijas Federācija) lietišķo aprindu pārstāvjiem ar mērķi:
		1. paplašināt lietišķos kontaktus, meklēt jaunas iespējas Latvijas Republikas un Pleskavas apgabala (Krievijas Federācija) uzņēmēju investīciju pasākumiem un rūpnieciskai sadarbībai;
		2. nodrošināt ikgadēju tās vai citas nozares (darbības jomas) attīstības pieredzes apmaiņas vizīšu organizēšanu: iepazīšanās ar uzņēmumu darba pieredzi, tehnoloģiju un aprīkojuma izstrādē un ieviešanā, tehnoloģisko procesu organizēšanā u.tml.;
		3. sniegt informatīvu atbalstu Latvijas un Pleskavas preču ražotāju dalībai izstāžu pasākumos Latvijas Republikas un Pleskavas apgabala (Krievijas Federācija) teritorijās;
		4. organizēt Latvijas Republikas un Pleskavas apgabala (Krievijas Federācija) lietišķo aprindu pārstāvju kopīgas konferences, „apaļos galdus”, seminārus, biznesa misijas ekonomiskās sadarbības jautājumos;
		5. organizēt Latvijas Republikas un Pleskavas apgabala (Krievijas Federācija) investīciju un inovāciju projektu prezentācijas;
		6. organizēt un rīkot Latvijas Republikas un Pleskavas apgabala (Krievijas Federācija) uzņēmēju kontaktu un sadarbības biržas lietišķo vizīšu vai biznesa forumu ietvaros, kas notiek Latvijas Republikas un Pleskavas apgabala (Krievijas Federācija) teritorijās;
		7. piedalīties kopīgos projektos Eiropas Savienības starptautisko sadarbības programmu ietvaros;
		8. organizēt citus pasākumus Pušu savstarpējās interesēs.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Ekonomikas ministrija;Latvijas Tirdzniecības un rūpniecības kamera | Pleskavas apgabala Ekonomiskās attīstības, rūpniecības un tirdzniecības valsts komiteja;Pleskavas apgabala Tūrisma, investīciju un telpiskās attīstības valsts komiteja;ANO „Pleskavas apgabala garantiju un uzņēmējdarbības attīstības fonds” („*Фонд гарантий и развития предпринимательства Псковской области*”) |

**2. Latvijas Republikas un Pleskavas apgabala (Krievijas Federācija) valsts varas un vietējās pašvaldības institūciju sadarbības jomā.**

Veicināt sadarbību starp Latvijas Republikas valsts institūcijām, plānošanas reģionu administrācijām un pašvaldībām un Pleskavas apgabala (Krievijas Federācija) valsts varas un vietējās pašvaldības institūcijām.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Vides aizsardzības un reģionālās attīstības ministrija;Plānošanas reģionu administrācijas (Rīgas, Latgales, Zemgales, Vidzemes un Kurzemes plānošanas reģioni);Latvijas Pašvaldību savienība;Latvijas Lielo pilsētu asociācija;Latvijas Republikas pašvaldības (Rīgas pilsētas dome, Rēzeknes pilsētas dome) | Apgabala administrācijas Komiteja vietējās pašvaldības jautājumos;Pleskavas apgabala Ekonomiskās attīstības, rūpniecības un tirdzniecības valsts komiteja |

**3. Pieredzes apmaiņas jomā par uzņēmējdarbības iespējām un likumdošanas bāzi.**

Apmainīties ar informāciju par uzņēmējdarbības iespējām un likumdošanas bāzi Latvijas Republikas un Pleskavas apgabala (Krievijas Federācija) teritorijās, t.sk. izstrādāt mehānismu kā uzņēmēji saņem informāciju par potenciāliem sadarbības partneriem un noieta tirgiem.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Ekonomikas ministrija;Latvijas Investīciju un attīstības aģentūra | Pleskavas apgabala Ekonomiskās attīstības, rūpniecības un tirdzniecības valsts komiteja;ANO „Pleskavas apgabala garantiju un uzņēmējdarbības attīstības fonds” („*Фонд гарантий и развития предпринимательства Псковской области*”) |

**4. Tūrisma jomā.**

Paplašināt tiešos kontaktus un veicināt regulāru informācijas apmaiņu starp Latvijas Republikas un Pleskavas apgabala (Krievijas Federācija) uzņēmējiem un valsts struktūrām savstarpējās sadarbības attīstīšanai un nostiprināšanai tūrisma jomā, t.sk. veicināt Rīgas (Latvijas Republika) piedāvātu tūrisma iespēju un tūrisma zīmola LIVE RIGA popularizēšanu Pleskavas apgabala (Krievijas Federācija) tirgū, kā arī Pleskavas apgabala tūrisma produkta popularizēšanu Latvijas tirgū.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Ekonomikas ministrija;Tūrisma attīstības valsts aģentūra;Rīgas Tūrisma attīstības birojs | Pleskavas apgabala Tūrisma, investīciju un telpiskās attīstības valsts komiteja;Valsts budžeta iestāde „Informatīvais tūrisma centrs” |

**5. Kokapstrādes rūpniecības, mežsaimniecības un mežrūpniecības jomā.**

Veicināt sadarbību starp Latvijas Republikas un Pleskavas apgabala (Krievijas Federācija) saimnieciskās darbības veicējiem kokapstrādes rūpniecības, mežizstrādes un mežsaimniecības jomā, t.sk. atbalstīt:

5.1. Latvijas kokmateriālu un atjaunojamo energoresursu iepircēju vizīšu organizēšanu Pleskavas apgabalā (Krievijas Federācija);

5.2. informācijas apmaiņas organizēšanu mežsaimniecības, mežizstrādes un kokapstrādes jomā starp Latvijas Republikas un Pleskavas apgabala (Krievijas Federācija) uzņēmumiem;

5.3. kopīgu projektu dibināšanu Pleskavas apgabala (Krievijas Federācija) teritorijā koksnes, skuju un lapu zāģmateriālu sagatavošanai.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Zemkopības ministrija;Latvijas Investīciju un attīstības aģentūra | Pleskavas apgabala Dabas saimniecības un vides aizsardzības valsts komiteja;ANO „Pleskavas apgabala garantiju un uzņēmējdarbības attīstības fonds” („*Фонд гарантий и развития предпринимательства Псковской области*”) |

**6.** **Lauksaimniecības jomā.**

Veicināt sadarbību starp Latvijas Republikas un Pleskavas apgabala (Krievijas Federācija) saimnieciskās darbības veicējiem lauksaimniecības jomā, t.sk. izvērtējot iespējas:

* 1. Latvijas investīciju piesaistei lauksaimnieciskās ražošanas organizēšanai uz lauksaimnieciskās nozīmes zemēm;
	2. sadarbības attīstībai piena rūpniecības jomā;
	3. sadarbībai jauno tehnoloģiju ieviešanā un tehniskajā modernizācijā lauksaimnieciskajā ražošanā;
	4. sadarbībai Latvijas Republikas uzņēmumu tehnikas izmantošanai zemes apstrādei Pleskavas apgabala (Krievijas Federācija) teritorijā;
	5. pieredzes apmaiņai zinātniski-pētniecisko darbu jomā augkopības un lopkopības nozarē;
	6. Latvijas Republikas un Pleskavas apgabala (Krievijas Federācija) lauksaimniecības novirziena mācību iestāžu sadarbībai.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Zemkopības ministrija | Pleskavas apgabala Lauksaimniecības, veterinārijas un valsts tehniskās uzraudzības Galvenā valsts pārvalde Pleskavas apgabala Tūrisma, investīciju un telpiskās attīstības valsts komiteja;ANO „Pleskavas apgabala garantiju un uzņēmējdarbības attīstības fonds” („*Фонд гарантий и развития предпринимательства Псковской области*”) |

**7. Dabīgo šķiedru audzēšanas un selekcijas, un biotehnoloģiju jomā.**

Veicināt abpusēju pieredzes apmaiņu un sadarbību starp speciālistiem dabīgo šķiedru audzēšanas un selekcijas, un biotehnoloģiju jomā.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Zemkopības ministrija;Latvijas Investīciju un attīstības aģentūra;SIA „Latgales lauksaimniecības zinātnes centrs” | Pleskavas apgabala Lauksaimniecības, veterinārijas un valsts tehniskās uzraudzības Galvenā valsts pārvalde  |

**8. Pierobežu sadarbības jomā.**

Izstrādāt kopīgus projektus pierobežu sadarbības jomā, t.sk. „Igaunija-Latvija-Krievija” pārrobežu sadarbības programmas 2007.-2013.gadiem Eiropas kaimiņattiecību un partnerības instrumenta ietvaros.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Vides aizsardzības un reģionālās attīstības ministrija | Pleskavas apgabala Ekonomiskās attīstības, rūpniecības un tirdzniecības valsts komiteja |

**9. Vides aizsardzības jomā.**

Izskatīt sadarbības attīstības iespējas starp Latvijas Republikas un Pleskavas apgabala (Krievijas Federācija) atbildīgajām institūcijām un organizācijām vides un īpaši aizsargājamo dabas teritoriju aizsardzības jomā.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Vides aizsardzības un reģionālās attīstības ministrija | Pleskavas apgabala Dabas izmantošanas un vides aizsardzības valsts komiteja |

**10. Energoefektivitātes paaugstināšanas un atjaunojamo energoresursu jomā.**

Veicināt sadarbības attīstību energoefektivitātes paaugstināšanas un atjaunojamo energoresursu jomā.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Ekonomikas ministrija | Pleskavas apgabala Tarifu un enerģētikas valsts komiteja |

**11. Transporta satiksmes attīstības jomā.**

11.1. Veicināt sadarbību starp Latvijas Republikas un Pleskavas apgabala (Krievijas Federācija) saimnieciskās darbības veicējiem, lai attīstītu pārrobežu pārvadājumus ar regulārās satiksmes pasažieru transportu.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Satiksmes ministrija;VSIA «Autotransporta direkcija» | Pleskavas apgabala Transporta un sakaru valsts komiteja  |

11.2. Veicināt projekta „Gaisa transporta pakalpojumu attīstība reģionālajās lidostās „Daugavpils” (Latvijas Republika) un „Kresti” Pleskavas pilsētā (Krievijas Federācija)” realizāciju.

|  |
| --- |
| **Atbildīgie** |
| **no Latvijas Republikas puses** | **no Pleskavas apgabala (Krievijas Federācija) puses** |
| Latvijas Republikas Satiksmes ministrija;Daugavpils pilsētas dome | Pleskavas apgabala Transporta un sakaru valsts komiteja |

Šī Darba programma stājas spēkā no parakstīšanas dienas. Puses saskaņo Darba programmas nākamajiem trīsgadu periodiem.

Parakstīta \_\_\_\_\_\_\_\_\_\_\_\_\_\_\_\_ 2011.gadā «\_\_\_\_»\_\_\_\_\_\_\_\_\_\_\_\_\_\_\_divos eksemplāros, katrs latviešu un krievu valodā, abiem tekstiem ir vienāds spēks.

|  |  |
| --- | --- |
| Latvijas Republikas Ekonomikas ministrijas vārdāD.Pavļutsekonomikas ministrs | Krievijas Federācijas Pleskavas apgabala administrācijas vārdāA.Turčaksapgabala gubernators |

1.11.2011. 10:47

1498

K.Koroļova

67013221, Ksenija.Korolova@em.gov.lv